b'\n_START_ARTICLE_\nLuburi\xc4\x87 polje\n_START_PARAGRAPH_\nLuburi\xc4\x87(a) polje je kr\xc5\xa1ko polje u Bosni i Hercegovini._NEWLINE_Nalazi se kod Sokoca, isto\xc4\x8dna Bosna. Za vremena austro-ugarske uprave nosilo je ime Bandino polje. Najdublji ponor u Luburi\xc4\x87 polju je Leava duboka 885 metara._NEWLINE_U Luburi\xc4\x87 polju nalaze se prapovijesni tumuli i nekropole sa ste\xc4\x87cima koji su za\xc5\xa1ti\xc4\x87eni kao nacionalni spomenici BiH. Nacionalni spomenik \xc4\x8dine: nekropola s tumulom i 51 ste\xc4\x87kom na lokalitetu Plo\xc4\x8de i nekropola s 83 ste\xc4\x87ka na lokalitetu Bare. Oba lokaliteta smje\xc5\xa1tena su kod naselja Ko\xc5\xa1utica.'